section_heading: Niskotlačni plamenici
paragraph_text: Niskotlačni plamenici se napajaju acetilenom niskog tlaka (od 0,01 do 0,03 bara) i kisikom visokog tlaka (od 1 do 3 bara). Sastoji se od držača i promjenjivih mlaznica, koje se određuju prema debljini predmeta koji se zavaruju. Mlaznica sprovodi smjesu acetilena i kisika do mjesta izgaranja. Izrađena je od mjedi, a na kraju završava sa žižkom koji je izrađen od bakra. Otvaranjem ventila za kisik, a zatim ventila za acetilen, kisik ide kroz cijev koja ide sredinom komore za miješanje plina, a acetilen struji vanjskom cijevi i kroz male otvore, koji služe kao osigurači od udara plamena, dolazi u konus za usisavanje, gdje kisik iz injektora povlači acetilen usisavajući. Pri paljenju plamena najprije se otvori ventil za kisik, a zatim dovodi acetilen u nešto većoj količini i smjesa se zapali. Plamen se podešava postupnim smanjenjem dovoda acetilena. Pri gašenju plamena najprije se prekida dovod acetilena, a zatim dovod kisika.